βασιλευς μεγας πτολεμαιος υιος βασιλεως πτολεμαιου και βασιλισσης αρσινοης θεων αδελφων των βασιλεως πτολεμαιου και βασιλισσης βερενικης θεων σωτηρων απογονος τα μεν απο πατρος ηρακλεος του διος τα δε απο μητρος διονυσου του διος παραλαβων παρα του πατρος την βασιλειαν αιγυπτου και λιβυης και συριας και φοινικης και κυπρου και λυκιας και καριας και των κυκλαδων νησων εξεστρατευσεν εις την ασιαν μετα δυναμεως πεζικων και ιππικων και ναυτικου στολου και ελεφαντων τρωγλοδυτικων και αιθιοπικων ους ο τε πατηρ αυτου και αυτος πρωτος εκ των χωρων τουτων εθηρευσαν και καταγαγοντες εις αιγυπτον κατεσκευασαν προς την πολεμικην χρειαν. κυριευσας δε της τε εντος ευφρατου χωρας πασης και κιλικιας και παμφυλιας και ιωνιας και του ελλησποντου και θραικης και των δυναμεων και των εν ταις χωραις ταυταις πασων και ελεφαντων ινδικων και τους μοναρχους τους εν τοις τοποις παντας υπηκοους καταστησας διεβη τον ευφρατην ποταμον και την μεσοποταμιαν και βαβυλωνιαν και σουσιανην και περσιδα και μηδειαν και την λοιπην πασαν εως βακτριανης υφ εαυτωι ποιησαμενος και αναζητησας οσα υπο των περσων ιερα εξ αιγυπτου εξηχθη και ανακομισας μετα της αλλης γαζης της απο των τοπων εις αιγυπτον δυναμεις απεστειλε δια των ορυχθεντων ποταμων.
Abys. — Adoulis (Zula) — 240 BC — Kosmas Ind., Topogr.Chr.2.58-59
 240 BC 